《掬水月在手》
明代·余玉馨

玉盆满注苍龙吐，寒光直射清虚府。水月相逢不可分，山河倒影真堪数。

一泓清彻浸春葱，擎得嫦娥在掌中。疑是瑶池仙子伴，故将金镜照天宫。

作者简介：余玉馨，字芳馨。顺德人。明武宗正德十六年（一五二一）进士、瓯宁知县余经之女，举人许炯之妻。著有《箧中集》十卷。事见清温汝能《粤东诗海》卷九六。